MANHATTANIN SAARELLA ON KAKSI RIKOSPOLIISIRYHMÄÄ,
JOTKA TUTKIVAT MURHIA, MANHATTAN NORTH JA MANHATTAN SOUTH.
NE TUTKIVAT JULMIMPIA JA VAIKEIMPIA MURHATAPAUKSIA.
NÄMÄ OVAT HEIDÄN TARINANSA.
On tilanteita, joihin ei ikinä toivo joutuvansa.
En ikinä unohda sen huoneen tapahtumia.
Menin yöpäällikön työvuorooni Soho Houseen -
torstaina, joulukuun 9. 2010.
Soho House on yksityisklubi.
Se on eksklusiivinen klubi taiteille, elokuville ja musiikille -
eikä avoin yleisölle.
Muutaman tunnin päästä -
tarkistaessani illan tehtävälistaa -
minulle soitettiin, että vieraalla -
oli paha vuoto huoneessaan.
Aloimme jäljittää vuodon alkuperää,
mikä johdatti minut lopulta Sylvien huoneeseen.
Sylvie Cachay oli nuori, nouseva uimapukusuunnittelija,
joka oli työskennellyt Victoria's Secretille ja Tommy Hilfigerille.
Hän oli nouseva tähti.
Häntä odotti loistava ura.
Hän oli täydellinen jäsen Soho Houselle.
Koputimme, mutta kukaan ei vastannut.
Avasin oven.
Silloin näin Sylvien ammeessa. Hän oli veden alla.
Ensireaktioni oli hypätä veteen ja ottaa hänet pois ammeesta.
Ravistelin häntä ja puhuin hänelle. Kokeilin pulssia löytämättä sitä.
Aloitin elvytyksen.
Käskin kollegani soittaa hätänumeroon,
jatkoin elvytysyrityksiäni -
ja huusin hänelle, jotta hän heräisi.
Niin.
Me varmistamme, että kaikki voivat nukkua öisin.
Perheen on saatava tietää, kuka murhasi heidän sukulaisensa.
MANHATTANIN MURHARYHMÄT
Tärkeintä on osoittaa myötätuntoa uhreille.
Olen aina halunnut kurkata verhon taakse. Mitä tapahtui oikeasti?
Haluamme selvittää totuuden.
Rikospoliisit tekevät niin.
Haluamme vaistomaisesti auttaa ihmisiä.
New Yorkin NYPD…
Se on paras.
HENKIRIKOKSIA: NEW YORK
JOULUKUUN 9. 2010
KELLO 3.00
Yö oli kylmä.
Oli hiljaista. Mitään ei tapahtunut.
ENT. YLIKONSTAAPELI
Puhelin soi.
Soittaja oli nuori ylikonstaapeli 6. piiristä.
Hän sanoi: "Halusin ilmoittaa,
että nuori nainen kuoli kylpyammeeseen Soho Housessa.
Hän näyttää hukkuneen."
Varmistin, että hänet oli julistettu kuolleeksi.
Hän kysyi, oliko se ongelma.
Sanoin, että oli, koska itseään on vaikea hukuttaa kylpyammeeseen.
"Olemme tulossa. Lukitkaa paikat."
NYPD:n rikospoliisi toimii -
aamukahdeksasta yöyhteen kahdessa vuorossa,
mutta rikollisuus ei lakkaa kello yhdeltä vaan on ympärivuorokautista.
Meillä on niin sanottu yövartio.
Teemme silloin rikospoliisin töitä mutta aamuvuoro jatkaa sitä.
Manhattan on jaettu kaupunginosiin North and South.
Olin Manhattan Southissa yövuorossa.
Olen yökyöpeli. Synnyin keskellä yötä. Tykkäsin siitä.
Sanotaan, ettei mitään hyvää tapahdu keskiyön jälkeen.
Se on totta.
Soho House on hyvin eksklusiivinen luksusklubi.
Kaikki eivät pääse sen jäseniksi.
Hakijat tarkistetaan, ja se vaatii suosituksia.
Se on hyvin korkeatasoinen.
En varmaan tule asumaan siellä, mutta sellaista se on.
Mukanamme Soho Housessa oli ambulanssi ja poliisiauto.
Väkeä ei ollut paljon.
Huone ei ollut iso.
Sänky oli iso,
mutta vain metrin päässä siitä oli iso maljanmuotoinen kylpyamme.
Yöpäällikkö oli ottanut naisen pois ammeesta.
Saimme tietää hänen nimensä.
Hän oli 33-vuotias Sylvie Cachay.
Hän oli selällään ammeen edessä.
Hänellä oli yllään villapaita,
sukkahousut ja Rolexin kello.
Sellaisia ei yleensä pidetä kylpyammeessa.
Olen epäilevää tyyppiä. En pidä kuolleista kylpyammeissa.
Pöydällä oli useita pilleripurkkeja.
Ne olivat masennuslääkkeitä.
Ottiko hän yliannoksen ja hukkui ammeeseen?
Emme tienneet sitä.
Soitin 6. piirin päällikölle.
Piirin rikospoliisit hoitavat koko sen alueen.
Tommy Jones ja Bobby Moller ovat tuttuja ja hyviä rikospoliiseja.
He tulivat heti paikalle.
Edellisenä yönä oli tehty pidätys, ja teimme töitä myöhään.
Menimme Soho Houseen.
Se oli epätavallista. Sellaista ei odoteta paikan asiakaskunnalta.
Yövuoron ylikonstaapeli Pete Panuccio kertoi tilanteesta.
Se oli epäilyttävää, mutta emme tienneet yksityiskohtia.
Etsimme verta, mutta sitä ei löytynyt.
Hänen kädessään oli puremajälki, mikä oli outoa.
Kun sellaista tapahtuu, soitetaan murharyhmälle.
He keräävät paljon tietoja ja auttavat kaikin keinoin.
Varsinkin rikospoliisi Al Titus, joka on loistotyyppi.
Tein hänen kanssaan monta tapausta.
Hän on tarkka.
Tapausta hoiti koko rikospoliisitiimi.
Se oli iso juttu, koska paikka oli korkeatasoinen -
ja kyse oli julkkiksesta.
Lehdistö tulisi mukaan,
mikä aiheutti lisäpaineita löytää vastaukset mahdollisimman nopeasti.
Rikospaikkatutkijat alkoivat ottaa kuvia paikasta,
sormenjälkiä ammeesta -
ja DNA-näytteitä ammeesta ja sen vesihanasta.
Huomasin lattialla märät sukat.
Ne eivät olleet tyypilliset muodikkaalle nuorelle naiselle.
Ne olivat harmaat miestensukat.
Mietimme, mitä oli tapahtunut ja kenen kanssa hän oli ollut.
Puhuimme ensimmäisten joukossa Bryan Alvarezille,
joka oli Soho House -hotellin yöpäällikkö.
Poliisit kysyivät, mitä oikein oli tapahtunut.
"Kuka Sylvie oli? Onko hän vieraan kanssa?"
He kysyivät, mitä tapahtui, kun menin huoneeseen ja näin Sylvien ammeessa.
He sanoivat, että hän oli tullut hotelliin poikaystävänsä Nicholas Brooksin kanssa -
noin kello 0.30.
Sylvie saapui hotelliin poikaystävänsä Nickin kanssa sinä iltana -
juuri ennen vuoroni alkua.
Yksi Soho Housen eduista -
on iso valvontakameroiden määrä.
Näimme valvontavideoita nopeasti.
Sylvie horjui vähän ja vaikutti väsyneeltä.
Sylvie kertoi kollegalleni ottaneensa unilääkettä,
ettei hän voinut hyvin ja että hän tarvitsi apua päästäkseen huoneeseensa.
Nicholas hoiti sisäänkirjautumisen,
ja hotellin työntekijä lupasi auttaa Sylvien huoneeseensa.
Valvontavideolta näkyi, kun Sylvie Cachay autettiin yläkertaan.
Nicholas Brooks meni huoneeseen ja tuli sieltä ulos -
useasti heidän kirjauduttuaan sisään. Se oli outoa.
Valvontavideolta näkyi myös,
kun Nicholas Brooks lähti huoneesta lopullisesti kello 2.18.
NICK LÄHTI HUONEESTA
Yöpäällikkö meni tutkimaan vuotoa kello 2.51.
Kysyin Bryan Alvarezilta, oliko hän nähnyt Nicholas Brooksia -
löydettyään Sylvie Cachayn.
Selitin rikospoliiseille hänen lähteneen.
Hän kirjautui jonkun kanssa, ja tämä lähti.
Mies lähti hotellista, joka alkoi vaikuttaa rikospaikalta.
Se oli epäilyttävää. Meidän piti selvittää, miksi ja minne hän oli mennyt.
Tärkeintä oli löytää poikaystävä.
Aioimme käydä läpi alueen baarit.
Seisoin hotellin aulassa noin kello 5.30.
Hän tuli etuovesta sisään.
Yöpäällikkö sanoi, että se oli hän.
Hänen silmänsä olivat verenpunaiset.
Hän oli ihan sekaisin.
Hän oli selvästi humalassa, pilvessä tai molempia.
Hän oli käynyt jossain juhlimassa.
Katsoin alas, eikä hänellä ollut sukkia.
Ne olivat huoneessa keskellä rikospaikkaa.
Harmaat miestensukat.
Esittäydyin nuorelle herralle.
Kysyin hänen nimeään, ja hän vastasi Nicholas Brooks.
Kysyin, oliko hän se mies,
joka kirjautui hotelliin Sylvie Cachayn kanssa.
Hän vastasi myöntävästi. Sanoin: "Minulla on huonoja uutisia.
Löysimme Sylvien yläkerrasta kylpyammeesta tajuttomana.
Hän ei selvinnyt."
Hän ei järkyttynyt eikä kysynyt, mitä oli tapahtunut.
Se saattoi johtua hänen humalatilastaan.
Sanoin, että meidän piti tietää, kuka hänen tyttöystävänsä oli.
"Menemme asemalle selvittämään, mitä oikein tapahtui."
Nicholas Brooks lähti mukaamme.
Laitoin hänet kuulusteluhuoneeseen.
Sanoin, että hänen piti kertoa tekemisistään -
ja sen yön tapahtumista.
Hän vain…
Hän änkytti ja oli ihan pihalla.
Hänen silmänsä menivät kiinni. En saisi hänestä vastauksia irti.
Hän oli sekaisin. Päätin, että hänen oli paras nukkua vähän.
Voisimme jatkaa myöhemmin.
En halunnut kuulustella häntä, koska hän ei ymmärtänyt minua.
Se oli parhaaksi, vaikka se viivästytti prosessia.
Hän nukahti.
Jos niin olisi käynyt meille, olisimme järkyttyneet,
itkeneet emmekä voineet nukkua. Hänelle ei käynyt niin.
Halusimme ilmoittaa Sylvien perheelle.
Sitä on vaikea tehdä.
Minulla on tyttäriä, ja ajattelen aina perhettäni.
He asuivat Virginiassa, joten en voinut käydä kuten yleensä.
Otimme yhteyttä Virginian poliisilaitokseen.
He menivät käymään heillä ja vahvistivat ilmoittaneensa perheelle.
Äitini soitti minulle.
Hän oli suunniltaan ja kertoi, että Sylvie oli tapettu.
Se oli kamalaa -
ja täysin erilaista kuin olisin ikinä kuvitellut kuulevani.
Siskoni ja minä kasvoimme Virginian McLeanissa.
Se on Washingtonin esikaupunki.
Isäpuoleni ja äitini olivat molemmat perulaisia.
Sylvie oli kahden perulaisen tytär.
Hän oli kunnianhimoinen ja edusti kulttuuria.
Hän yritti yhdistää sitä töihinsä mahdollisimman paljon.
Olin töissä New Yorkissa. Vietimme kaikki lomat yhdessä.
Meillä oli loistava suhde.
Tapasin rikospoliisit.
Jouduin tunnistamaan siskoni kuvista.
Kaikki toivovat aina,
ettei kaikki olisi täysin totta.
Kun sen näkee, siitä ei ikinä toivu täysin.
6 TUNTIA TUTKIMUKSEN ALUSTA
Aamun koitettua paikalle alkoi tulla toimittajia,
tv-kameroita ja kuorma-autoja.
Komisario tuli paikalle.
Hän kertoi, että alakerrassa oli oikea sirkus.
"Käy katsomassa."
Uutisautoja oli korttelin päästä päähän.
Kun oikeuslääkäri vei ruumiin -
virastoonsa, kaikki seurasivat sitä kameroineen.
33-vuotias muotisuunnittelija Sylvie Cachay -
löydettiin kuolleena Soho Housesta.
Miettikää. Menestynyt ja viehättävä nuori nainen -
löytyi kuolleena kylpyammeesta Soho Housesta.
Se oli kiinnostava tarina. Ymmärrän sen.
Sensaatiolehdet pitivät siitä.
Kävin lähes joka uutiskanavalla.
Se aiheutti paineita.
Olisin pitänyt, jos he eivät olisi tienneet siitä vielä 6–8 tuntiin.
Kaikki olisivat saaneet tutkinnan aloitettua kunnolla.
Myöhemmin aamulla -
Nicholas heräsi viimein.
Hän kysyi, voisimmeko puhua. Se sopi minulle.
Nicholas kertoi seurustelleensa Sylvien kanssa kuusi kuukautta.
Suhde oli pätkinyt, eikä se ollut hyvä.
Nicholas kertoi,
että hänen piti tavata Sylvie tämän asunnossa illallisella.
Hän meni sinne.
He harrastivat seksiä.
Sen jälkeen hän sytytti kynttilöitä Sylvien sängyn päätyyn.
Hän laittoi ne tasolle, joka oli sen takana.
Hän oli ottanut unilääkettä. Nicholas meni suihkuun.
Hän kuuli palovaroittimen soivan.
Kun hän tuli suihkusta, paikka oli täynnä savua.
Sänky oli tulessa.
Hän hyppäsi Sylvien päälle ja sammutti liekit.
Sylvien tukka paloi vähän.
Sylvie sanoi olevansa Soho Housen jäsen.
"Emme voi jäädä tänne. Savun haju on meille pahaksi."
Nicholas sanoi, että Sylvien oli vaikea -
laskeutua portaita asunnosta kadulle,
koska lääke oli alkanut vaikuttaa.
He hyppäsivät taksiin ja lähtivät.
Halusin tietää, miten he olivat käyttäytyneet. "Riitelittekö te?"
Hän sanoi Sylvien olleen hermostunut ja kiroilleen koko matkan.
"Olet kauhea pössyttelijä. Sytytit paikan tuleen."
Hän oli järkyttynyt. He saapuivat Soho Houseen.
He menivät huoneeseensa, ja hovi auttoi Sylvien sänkyyn.
"Hän aikoi käydä kylvyssä."
VALVONTAVIDEO
"Halusin syödä, joten menin tilaamaan ruokaa yläkerran ravintolasta."
Hän palasi huoneeseensa ja kertoi Sylvielle lähtevänsä ulos.
Sanoin: "Mainitsit hänen halunneen kylpyyn. Tekikö hän sen?"
Hän vastasi, ettei tiennyt.
"Koskitko ammeeseen?
Laskitko hänelle vettä?"
Hän oli ehkä ollut kiltti ja tehnyt sen.
Hän sanoi: "En. Hän oli yhä sängyssä."
Nicholasin mukaan hän lähti huoneesta.
Sitten hän lähti hotellista läheiseen baariin juhlimaan -
David Raleigh -nimisen tyypin kanssa, jonka hän oli juuri tavannut alakerrassa.
Hän oli siellä, kunnes palasi ja näimme hänet.
Kysyin, tekikö hän Sylvielle mitään,
ennen kuin lähti ulos sen tyypin kanssa. Hän vastasi kieltävästi.
Hän ei kuulostanut huolestuneelta siitä, että olisi pulassa.
Hän oli ilmeetön ja tunteeton.
Minusta tuntui, että hän oli tehnyt jotain,
mutta emme tienneet huoneen tapahtumia.
Nicholas jäi toistaiseksi asemalle.
Aloimme tutkia David Raleigh'ta,
jonka kanssa Nicholas Brooks sanoi olleensa sinä iltana.
KELLO 11.00 8 TUNTIA TUTKIMUKSEN ALUSTA
Oveeni koputettiin kovaa. Hyppäsin sängystä ja juoksin ovelle.
Sen takana oli kaksi rikospoliisia. He kysyivät, tunsinko Nicholas Brooksin.
Vastasin. "Joo! Tapasin hänet eilisiltana, ja kävimme drinkillä."
He kertoivat, että tyttö oli löydetty kuolleena -
kylpyammeesta Soho Housessa -
ja että Nicholas Brooks oli hänen poikaystävänsä.
Poliisit halusivat minun menevän asemalle keskustelemaan.
KELLO 2.18 8 TUNTIA AIEMMIN
Soho Housen baari oli sulkeutumassa, ja halusin yhä bilettää.
Kävin vastaanotossa.
Hissistä tuli mies.
Hän sanoi virkailijalle: "Etsin paikkaa, josta saa drinkkejä.
Baari on kiinni. Minne voisin mennä?"
Virkailija katsoi minua -
ja häntä ja sanoi: "Hän menee ulos. Mene hänen mukaansa."
Kysyin, sopiko se, ja hän sanoi kyllä.
Menimme baariin, joimme ja juttelimme.
Hän kertoi tyttöystävästään -
ja vannoi ikuista rakkauttaan tätä kohtaan.
Hän kertoi asunnon tulipalosta -
ja sanoi tyttöystävänsä nukkuvan hotellissa.
Hän sanoi: "Soitan hänelle ja varmistan, että kaikki on hyvin."
Hän soitti, eikä kukaan vastannut.
Hän sanoi: "Hän ei vastaa."
Sanoin, että hän nukkui.
Hän sanoi lähtevänsä. Toivotimme hyvät yöt, ja hän lähti.
Se ei ollut epätavallista.
Se vahvisti Nicholas Brooksin tarinan.
Se sai vaikuttamaan siltä, että hän puhui ainakin osittain totta.
Oli yhä mahdollista, että se oli itsemurha.
6. POLIISIPIIRI NEW YORKIN POLIISILAITOS
Halusin tietää, kuka Sylvie Cachay oli.
Mikä hänen mielentilansa oli?
Kuulustelin Sylvie Cachayn perhettä ja ystäviä.
Tiesin, että he olivat hyvin emotionaalisia.
He kertoivat hänen olleen masentunut.
Tunsin Sylvie Cachayn vuodesta 2009.
Hän palkkasi minut harjoittelijaksi Anne Cole Swimwearille.
Tulimme heti hyvin toimeen.
Jaoimme pullollisen viiniä ja juttelimme.
Sylvie oli minulle ystävä, pomo ja mentori.
Ihailin häntä. Hän oli minusta loistava.
Hän julkaisi oman uima-asumerkkinsä 2006.
Hän oli Voguessa, InStylessä ja Sports Illustratedissa.
Perheemme juhli joka saavutusta.
Olimme ylpeitä hänestä.
Oman vaatemerkin julkaisu on toteutunut unelma.
Valitettavasti Sylvie joutui lopettamaan yhtiön -
vuosien 2008–2009 talouskriisin takia.
Hänen rahoittajallaan oli muita sijoituksia,
ja ihmiset varoivat uusia kohteita.
Hän palasi Anne Colelle ja tykkäsi olla siellä.
Meillä oli kivaa, mutta hän joutui tyytymään -
alempaan asemaan.
Se oli aina hänen mielessään.
Hänellä oli paljon stressiä ja ahdistusta.
Hän söi lääkkeitä, jotka paransivat elämää -
ja tuotteliaisuutta.
He kysyivät, oliko Sylvie itsetuhoinen.
Ei todellakaan ollut.
Sylan lopettaminen aiheutti masennusta ja surua -
muttei lamauttanut häntä.
Hän suunnitteli aina tulevaisuutta.
Kun olimme päivisin Anne Colessa,
kävimme painossa valitsemassa heille kankaita.
Keräsimme niitä myös Sylalle.
Yhtiö oli hänestä vain tauolla.
Harjoittelija Heatherin kuulustelu oli mielenkiintoinen.
Hän antoi tarkkoja tietoja -
Sylvien suhteista ja siitä, keitä hän tapaili.
Sylvie oli purkanut kihlauksen noin vuonna 2008.
Hän päätti suhteensa sulhaseensa,
koska se vaati liikaa -
yhdessä hänen yrityksensä kanssa.
Sylvie kävi toisinaan treffeillä sen jälkeen.
Hän tapasi Nicholasin kesäkuussa 2010 käydessään ulkona -
ystäviensä kanssa.
Pian sen jälkeen he menivät kävelylle hänen kotinsa lähelle SoHoon.
Hänen koiransa Pepper jäi auton alle.
Nick nosti sen maasta ja kietoi takkiin.
Hän tuki Sylvietä silloin.
Sylvie oli järkyttynyt.
Siitä tuli hänelle traumaside.
Hän ei olisi muuten tapaillut Nicholasia, koska tämä oli tosi nuori.
Sylvie oli 33 ja Nicholas 24.
He olivat yhdessä melkein joka päivä. Hän jäi yöksi.
He muuttivat nopeasti yhteen, koska hän oli aina yötä siellä.
Mutta jo toisena kuukautena alkoi näkyä vaaran merkkejä.
Nicholasilla ei ollut töitä.
Sylvie ei pitänyt siitä, että hän poltti ruohoa kaiket päivät -
eikä tehnyt töitä.
Hän valitti siitä, että maksoi aina kaiken.
Hän sanoi tätä lapseksi. Ystävät käskivät hänen jättää Nicholasin.
"Lopeta se. Valosi himmenee."
Hän jätti Nicholasin. Se oli hänelle vaikeaa.
Viimeinen muistoni hänestä on hänen kuolinaamultaan.
"Hän haluaa tavata minut.
Tapaan hänet kotona. Voimme istua portailla.
Hän kirjoitti minulle kirjeen. En päästä häntä ylös."
Koska Nicholas Brooks ja Sylvie Cachay tapasivat asunnossa -
ja suhde oli myrskyisä,
jokin oli minusta pielessä.
Meidän piti päästä asuntoon katsomaan, mitä siellä oli tapahtunut.
Kun menimme sisälle,
siellä oli todisteita tulipalosta.
Siellä haisi savu.
Sänky oli palanut pahasti.
Sängyllä oli palaneita hiuksia.
Nicholas Brooks oli kertonut Tommylle totuuden.
Sitten löysimme heidän viestinsä toisilleen.
TEE AIKATAULU
Hän käski Nicholasin olla romanttisempi,
tai hän jättäisi tämän.
Hänellä oli monta pyyntöä,
kuten "hyväile minua seksin jälkeen",
"vie minut treffeille" ja "laita tavarat paikoilleen".
"Älä polta ruohoa koko ajan" ja "älä juo koko ajan".
Hän puhui melkein kuin äiti,
joka käski hänen korjata tapansa, tai se ei toimisi.
SYLVIE-KULTA, ANNA ANTEEKSI
Nicholas pyysi kirjeissään anteeksi,
lupasi olla parempi ja pyysi häntä olemaan luovuttamatta.
RAKKAUDELLA
Saimme esimerkin siitä, mikä vakuutti hänet yhä uudelleen.
Toisen Sylvien kirjoittaman viestin mukaan -
hän epäili miehen varastaneen rahaa.
Löysimme Sylvie Cachayn tiliotteet.
Nicholas oli tilannut prostituoituja hänen luottokortillaan.
Hänellä oli otsaa -
hankkia prostituoitu ja maksaa siitä Sylvien rahoilla.
Sitten löysimme sähköpostin,
jota kutsuimme "haista paskaksi".
AIHE: HAISTA PASKA LÄH. SYLVIE
Hän kirjoitti Nickille hyvin vihaisena.
Hän sanoi: "Tiedän, mitä olet tehnyt.
Ilmoitan sinusta poliisille ja luottokorttiyhtiöille."
SAAT MAKSAA
Se käy tietynlaisesta motiivista.
Se saattoi rohkaista -
Nicholasia tappamaan hänet.
Tutkimme Sylvien asuinrakennuksen selvittääksemme,
oliko kukaan kuullut silloin mitään.
Yksi naapuri oli kuullut riidan ääniä.
Joku oli itkenyt, ja hän oli kuullut melua -
kuin joku olisi kaatunut tai jotain vastaavaa.
He riitelivät, ja siellä syttyi tulipalo.
Muutamaa tuntia myöhemmin Sylvie Cachay löydettiin kuolleena.
Kuva alkoi hahmottua.
Se saattoi olla murha,
muttemme voineet nostaa syytettä ilman kokonaiskuvaa.
Meidän piti kääntää joka kivi ja selvittää kaikki.
Aloimme tutkia Nickin taustaa.
Se auttoi selventämään tapahtumia.
Hän oli elänyt perintörahoilla.
Hänen isänsä oli kirjoittaja-säveltäjä Joseph Brooks,
joka oli tehnyt laulun ja elokuvan You Light Up My Life,
joka voitti Oscareita. Laulu oli hyvin tunnettu.
Sinä
Valaiset mun elämäin
Se on surkea laulu.
Se soi joka radiokanavalla ympäri vuorokauden.
Sinä valaiset mun elämäin
En kestänyt sitä.
Vaikka hänet tunnettiin siitä,
hänellä oli myös kaikkien tuntema pimeä puoli.
Olin 19. poliisipiirissä vuonna 2008.
Olin rikospoliisien kakkosmies.
Tehtäviini kuului arvioida kaikki saamamme valitukset.
Joe Brooksin nimi päätyi pöydälleni.
Näin paljon valituksia raiskauksista.
Erikoisyksikkömme käsittelee ne.
Soitin heille lopulta.
Kysyin, riehuiko 19. poliisipiirissä -
vapaana hullu raiskaaja, josta minun pitäisi tietää.
He sanoivat, että hän oli sarjaraiskaaja -
ja että se oli osa jatkuvaa tutkimusta.
Manhattanin piirisyyttäjä syytti Joseph Brooksia -
91 raiskauksesta.
Joseph Brooks mainosti Craigslistissä.
Hän yritti saada näyttelijöiksi pyrkiviä naisia -
Oscar-voittajan valmennettavaksi.
Hän vakuutti heidät tulemaan kotiinsa.
Sitten hän huumasi ja raiskasi heidät.
Joseph Brooksia syytettiin seksuaalisesta väkivallasta useita naisia kohtaan.
Hän odotti oikeudenkäyntiä.
Kun sain tietää Joseph Brooksin taustan,
mietin, oliko kyse siitä,
että Nicholas Brooks oli kuin isänsä.
Omena ei ehkä ollut pudonnut kauas puusta.
13 TUNTIA TUTKIMUKSEN ALUSTA
Saimme tietää taustatutkimuksessa myös, että Nicholasin isä -
oli hankkinut hänelle asunnon, kun hän oli high schoolissa.
Isä hankki hänelle ilotyttöjä.
Hän oppi isältään hankkimaan prostituoituja,
koska tämä oli tehnyt niin.
Se paljasti omituisen suhteen hänen ja isänsä välillä,
mutta saimme myös tietää isän hallinneen häntä rahojensa avulla.
Joseph Brooks esti Nicholasia -
pitämästä yhteyttä äitiinsä ja siskoonsa.
Kun hän sai tietää Nicholasin puhuneen äidilleen,
Joseph Brooks poisti hänet testamentista ja rahastosta -
noin vuonna 2009–2010.
Nuori mies päätyi maailmalle -
ilman taloudellisia resursseja, joiden turvin hän oli tottunut elämään.
Jos hän halusi rahaa, hänen piti joko tehdä töitä tai elää jonkun siivellä.
Kun hän tapasi Sylvien, tällä oli rahaa ja tämä katkaisi suhteen.
Hän uskoi ehkä huijauksen loppuneen ja päätti tehdä jotain,
koska Sylvie oli uhannut poliisilla.
PIDÄ HAUSKAA VANKILASSA.
Sellainen tapaus synnyttää adrenaliinia.
Valvoin ehkä 24 tuntia tai enemmänkin.
En ollut väsynyt.
Tapauksen momentti auttoi jaksamaan.
Palasimme 6. poliisipiiriin.
Tutkimme kaikkia todisteita,
joten katsoimme taas valvontavideoita,
jotta saisimme aikajanan vahvistettua.
Oliko jotain jäänyt huomaamatta tai emmekö nähneet jotain?
VALVONTAVIDEO
Vahvistimme, että Nicholas Brooks oli lähtenyt huoneesta kello 2.18,
mennyt aulaan ja tavannut David Raleigh'n.
Yöpäällikkö meni tutkimaan vuotoa kello 2.51.
Kukaan ei ollut käynyt huoneessa sillä aikaa.
Tarvitsimme todisteita siitä, että Nicholas oli huoneessa Sylvien kuollessa.
Saimme käsiimme hotellin puhelutiedot.
Nicholas Brooksin alibi hajosi käsiin.
Kun tutkimme soittoja vastaanottoon,
tajusimme, että hän oli lähtenyt kello 2.18 -
mutta soittanut vastaanottoon ennen sitä.
Se oli mielenkiintoista.
Alapuolella olleesta hotellihuoneesta oli soitettu vuodosta -
kello 2.11.
Tarkistimme ovikorttien pyyhkäisyt,
joiden perusteella Nicholas Brooks oli ollut huoneessa -
vuodon aikana.
Vesi oli tulvinut lattialle ja tihkunut jo muihin asuntoihin.
Hän oli siellä naisen ollessa ammeessa.
Hän oli valehdellut koko ajan.
Ruumiinavauksen ansiosta -
saisimme tietää enemmän siitä, miten Sylvien oli käynyt.
Ruumiinavauksen tärkeimmät löydöt olivat -
sormenjäljet kaulassa ja mustelmat.
Silmäluomien alla oli myös pistemäistä verenvuotoa.
Se tarkoittaa, että hänen verenkiertoaan oli estetty -
kaulasta jollakin tavalla.
Hänen keuhkonsa olivat täynnä vettä, joten hän oli elänyt hukkuessaan.
Kun saimme toksikologiaraportin,
hänen syömänsä lääkkeet olivat määrättyjä.
Niihin oli resepti.
Mitään niistä ei ollut yliannosteltu.
Kyse ei ollut itsemurhasta eikä onnettomuudesta.
Kuolinsyy oli murha.
Saimme myös DNA-raportit.
Sitä löytyi ammeesta, ja se vastasi Nicholas Brooksin DNA:ta.
Ammeen DNA-profiili ei ehkä merkinnyt mitään.
Hän oli huoneessa ja olisi voinut käydä kylvyssä -
mutta kielsi käyneensä ammeen lähellä.
Uskomme,
että kun he viimein pääsivät Soho Houseen,
he riitelivät keskenään.
Yksi asia johti toiseen, ja hän sekosi.
Brooks tarttui häntä kaulasta,
työnsi hänet ammeeseen ja piti häntä veden alla.
Hän hengitti vettä ja hukkui.
Hänet myös kuristettiin.
Nicholas, kuristitko tyttöystäväsi?
Teitkö sen, Nick? -Tapoitko Sylvien?
Pidätimme Nicholas Brooksin.
Veimme hänet pidätyskeskukseemme.
Hän sanoi: "Minulla on rahaa."
Mietin, yrittikö hän lahjoa minua.
Kysyin: "Miten niin sinulla on rahaa?"
"On, mutten saa niitä ennen aamua."
Sanoin, ettei hän tarvinnut niitä.
Hän sanoi: "Minun pitää maksaa suojelusta."
Kysyin, millaisesta suojelusta.
"Valkoisen ylivallan kannattajille."
Kysyin, miksi. "Tykkään Kylmästä ringistä."
Hän tarkoitti tv-sarjaa.
Sanoin, ettei hän joutuisi sinne.
"Menet New Yorkin pidätyskeskukseen."
Tajusin, ettei hän ymmärtänyt elämää.
Se oli minusta outoa.
Rikosseuraamuslaitos vei hänet. En puhunut hänen kanssaan enää.
Nicholas Brooksin pidätyksen jälkeen -
saimme tietää hänen isänsä tulevasta oikeudenkäynnistä.
Isä teki kuitenkin itsemurhan.
SÄVELTÄJÄN ITSEMURHA SEKSISYYTTEIDEN AIKANA
Joseph Brooksin asianajaja hoiti Nicholas Brooksin tapauksen.
OIKEUSTALO
KESÄKUUN 7. 2013 OIKEUDENKÄYNTI ALKAA
Puolustus väitti Sylvien kärsineen masennuksesta.
Hän söi lääkkeitä.
Hän otti yliannoksen ja hukkui kylpyammeeseen.
Hänen äitinsä ja isänsä tulivat Virginiasta -
katsomaan Nicholas Brooksia silmiin.
En nähnyt katumusta. Hän ei katsonut minua tai miestäni.
Hän ei katsonut meitä eikä välittänyt.
Siskoni oli uskomaton ihminen.
Hänen henkensä vei käsittämättömästi -
yhteiskunnan loinen.
Hänen pitää maksaa tyttäreni kauniista hengestä.
Syyttäjänvirastosta soitettiin, että oikeudenkäynti oli ohi.
Nicholas Brooks todettiin syylliseksi ja sai vähintään 25 vuoden tuomion.
VÄHINTÄÄN 25 VUOTTA SYLVIEN TAPPANEELLE 'ROTALLE'
Säälin kovasti Cachayn perhettä.
Hänen ei olisi pitänyt kuolla.
Hänen uimapukujaan pitäisi käyttää, ja hänen pitäisi olla muotialan suuruus.
New York rakastaa häntä. Hän on New York.
Siskoni teki elämästä hauskaa.
Minä ja muut voimme paremmin -
ja saavutimme enemmän, koska hän oli elämässämme.
Kaipaan hänen tuomaansa iloa ja valoa.
Hän oli kultainen ja kaunis ihminen.
Hän on aina mentorini.
Sylvien tapaus oli viimeiseni rikospoliisina.
Jäin eläkkeelle pian sen jälkeen.
Minulla on kaksi tytärtä.
Se sattuu.
Hän murhasi jonkun ja oli sen jälkeen täysin tunteeton.
Se johtuu ehkä kasvatuksesta muttei oikeuta jonkun tappamista -
varsinkaan, jos rakastaa tätä.
Huhtikuussa 89 tapahtui Central Parkin lenkkeilijätapaus.
Lenkkeilijä raiskattiin ja pahoinpideltiin pahasti.
Tapaus oli iso Central Parkin -
ja rikoksen kauheuden takia.
RAISKAUS
Viisi nuorta miestä tuomittiin.
Heitä sanottiin Central Parkin viisikoksi.
Oikeusmurha piti korjata, mutta se ei ole koko tarina.
Central Parkin lenkkeilijätapauksessa on nykyään muitakin uhreja.
Mies sanoi: "Silmäsi vai lapsesi?"
En ollut kuullut yhdenkään rikollisen sanovan niin.
Hän alkoi viiltää silmieni ala- ja yläpuolelta.
Hän halusi vain olla väkivaltainen.
Oli kaunis iltapäivä. Sellaista ei usko tapahtuvan silloin.
Puhutaan ahdistavista tapauksista. Se ahdisti minua.
Tekstitys: Petri Nauha apauksista. Se ahdisti minua.